ສີປະເພດໃໝ່ ສາມາດເຮັດໃຫ້ນ້ຳ ແລະ ນ້ຳມັນ ໄຫລ​ອອກ ຈາກລົດ ປາດ​ສະ​ຈາກ​ຮ່ອງຮອຍ​ໃດໆ
ສີປະເພດໃໝ່ນີ້ ສາມາດນຳໃຊ້ກັບ ວັດຖຸຫຼາຍໆສະນິດ ຈາກພວກເຄື່ອງນຸ່ງ​ເສື້ອ​ຜ້າ ແລະ ເຈ້ຍ ໄປເຖິງ ເຫຼັກ ແລະ ແກ້ວ.
ແມ່ນໃຜແດ່ ຈະບໍ່ຢາກໃຫ້ລົດຂອງຕົນ ເບິ່ງສະອາດຕະຫລອດ ເວລາ ຍ້ອນວ່າ ຈະບໍ່ມີ ນ້ຳຫລືນ້ຳມັນຕິດຢູ່ຕາມໂຕລົດ ແຕ່ຈະ ໄຫລອອກຈາກໂຕລົດ? ບັນດານັກວິທະຍາສາດ ທີ່ທຳການ ຄົ້ນຄວ້າທົດລອງ ເທັກໂນໂລຈີ ດ້ານວັດຖຸທີ່ນ້ອຍທີ່ສຸດ ຫຼື nanotechnology ກ່າວວ່າ ອາດຈະບໍ່ດົນເກີນໄປ ກ່ອນທີ່ ພວກສີທີ່ທຳຄວາມສະອາດດ້ວຍຕົນເອງ ຈະກາຍເປັນມາດ ຕະຖານ ຢູ່ໃນຫລາຍໆອຸດສາຫະກຳ ຜູ້ສື່ຂ່າວ ວີໂອເອ George Putic ມີລາຍງານ ຊຶ່ງໄຊຈະເລີນສຸກ ຈະນຳມາ ສະເໜີທ່ານໃນອັນດັບຕໍ່ໄປ ເປັນທີ່ຮູ້ຈັກກັນ ມາດົນນານແລ້ວ ວ່າ ເມັດນ້ຳຝົນ ຈະບໍ່ຄ້າງຢູ່ເທິງພວກໃບໄມ້ ເຂດຮ້ອນ ບາງຊະນິດ ເຊັ່ນວ່າ ໃບເຝືອກ ແລະໃບບົວ ເປັນຕົ້ນ ແຕ່ຈະໄຫລອອກໂດຍປາດສະຈາກ ຮ່ອງຮອຍໃດໆ ແລະໃນບໍ່ຊ້ານີ້ ສີລົດຂອງທ່ານ ກໍອາດຈະສາມາດເຮັດໄດ້ ແບບດຽວ ກັນນັ້ນ ດຽວນີ້ ບັນດານັກວິທະຍາສາດ ສາມາດກ່າຍຄຸນນະສົມບັດຂອງພວກ ໃບໄມ້ເຫລົ່ານັ້ນໄດ້ ຍ້ອນຄວາມກ້າວໜ້າຕ່າງໆ ໃນດ້ານ nanophysics ຊຶ່ງເປັນການສຶກສາທາງດ້ານພວກ ເມັດຝຸ່ນ ທີ່ນ້ອຍທີ່ສຸດ ທ່ານ Yao Lu ນັກຄົ້ນຄວ້າ ຈາກມະຫາວິທະຍາໄລ ເທັກໂນໂລຈີ Dalian ຂອງຈີນ ທີ່ ທຳງານ ຢູ່ທີ່ມະຫາວິທະຍາໄລ University College ທີ່ລອນດອນ ໄດ້ນຳໃຊ້ພວກຝຸ່ນອານຸພາກ ທາດໄທເທນ້ຽມ ດາຍອ໊ອກໄຊ້ດ໌ ເພື່ອຜະລິດສີສະນິດໃໝ່ ທີ່ກັນນ້ຳ ເຮັດໃຫ້ນ້ຳເລື່ອນໄຫລອອກ ຫົວໜ້າ ທ່ານ Yao ທ່ານນາງ Claire Carmalt ເຊິ່ງເປັນອາຈານສອນວິຊາເຄມີນິນຊີ ຫລື ສິ່ງທີ່ບໍ່ມາຈາກທຳມະຊາດ ກ່າວວ່າ ເວລານ້ຳຕົກໃສ່ບໍລິເວນ ທີ່ທາດ້ວຍສີອັນນີ້ ມັນບໍ່ພຽງ ແຕ່ກິ້ງໄຫລອອກເທົ່ານັ້ນ ທ່ານນາງ Carmalt ເວົ້າວ່າ ສ່ວນເສຍທີ່ໃຫຍ່ທີ່ສຸດ ຂອງພວກສີກັນນ້ຳທີ່ວ່ານີ້ ກໍຄືຄວາມເສຍຫາຍ ງ່າຍຕໍ່ການຂູດນັ້ນ ໄດ້ຖືກແກ້ໄຂ ດ້ວຍການຕື່ມກາວພິເສດ ໃສ່ພວກຝຸ່ນອານຸພາກ ທາດໄທເທນ້ຽມ ດາຍອ໊ອກໄຊ້ດ໌ ທ່ານນາງ Carmalt ເວົ້າວ່າ ສີປະເພດໃໝ່ນີ້ ສາມາດນຳໃຊ້ກັບ ວັດຖຸຫຼາຍໆສະນິດ ຈາກພວກເຄື່ອງນຸ່ງເສື້ອຜ້າ ແລະ ເຈ້ຍ ໄປເຖິງ ເຫຼັກ ແລະ ແກ້ວ ບັນດານັກຄົ້ນຄວ້າ ກ່າວວ່າ ຫຼັກສູດນີ້ ແມ່ນເໝາະສົມ ສຳຫລັບ ການຜະລິດຂະໜາດໃຫຍ່ ແລະ ຫຼິ່ງເຫັນເຖິງ ການນຳໃຊ້ໄດ້ ໃນຫຼາຍໆ ພາກສ່ວນ ລວມທັງ ພວກໂຮງໝໍ ແລະ ອຸດສາຫະກຳຜະລິດລົດຍົນ (CLAIRE CARMALT, INORGANIC CHEMISTRY PROFESSOR ) (CLAIRE CARMALT, INORGANIC CHEMISTRY PROFESSOR )